รู้จักกับ Asset World Corporation ผู้นำธุรกิจพัฒนาและบริหารอสังหาริมทรัพย์เพื่อไลฟ์สไตล์ที่ครบวงจร
ผู้สนับสนุน.. บริษัท แอสเสท เวิรด์ คอร์ป จำกัด (มหาชน) หรือ AWC กำลังจะเข้ามาระดมทุนในตลาดหลักทรัพย์แห่งประเทศไทย โดย AWC เป็นกลุ่มธุรกิจอสังหาริมทรัพย์ภายใต้ TCC Group ซึ่งถือเป็นเครือบริษัทที่ใหญ่อันดับต้นๆ ของประเทศ  บริษัทนี้มีสินทรัพย์อะไรบ้าง? ลงทุนแมนจะมาสรุปให้ฟัง
4 ก.ย. 2562

ผู้สนับสนุน..
รู้จักกับ Asset World Corporation ผู้นำธุรกิจพัฒนาและบริหารอสังหาริมทรัพย์เพื่อไลฟ์สไตล์ที่ครบวงจร / โดย ลงทุนแมน
บริษัท แอสเสท เวิรด์ คอร์ป จำกัด (มหาชน) หรือ AWC
กำลังจะเข้ามาระดมทุนในตลาดหลักทรัพย์แห่งประเทศไทย
โดย AWC เป็นกลุ่มธุรกิจอสังหาริมทรัพย์ภายใต้ TCC Group
ซึ่งถือเป็นเครือบริษัทที่ใหญ่อันดับต้นๆ ของประเทศ
บริษัทนี้มีสินทรัพย์อะไรบ้าง?
ลงทุนแมนจะมาสรุปให้ฟัง
AWC เป็นกลุ่มธุรกิจอสังหาริมทรัพย์ภายใต้ TCC Group ที่นำโดยคุณเจริญ สิริวัฒนภักดี ซึ่ง TCC Group เป็นบริษัทที่กระจายการลงทุนในหลายธุรกิจ
ตั้งแต่ธุรกิจอาหารเครื่องดื่ม ประกันการเงิน ไปจนถึง ธุรกิจอุตสาหกรรมการค้าต่างๆ
อย่างไรก็ตาม AWC จะเน้นการพัฒนา และลงทุนในธุรกิจอสังหาริมทรัพย์กลุ่มโรงแรมและการบริการ พื้นที่พาณิชย์ (ค้าปลีก ค้าส่ง) และอาคารสำนักงานในประเทศไทย
โดยมี คุณวัลลภา ไตรโสรัส ดำรงตำแหน่งเป็นประธานเจ้าหน้าที่บริหาร และกรรมการผู้จัดการใหญ่
แล้ว AWC มีอสังหาริมทรัพย์อะไรบ้าง?
กลุ่มโรงแรม ดำเนินธุรกิจผ่านรูปแบบที่มีเอกลักษณ์เฉพาะโดยทำงานร่วมกับแบรนด์โรงแรมชั้นนำระดับโลก เช่น
Marriott International Inc., IHG, Meliá, Okura Prestige, Banyan Tree, Hilton โดย AWC มีโครงการโรงแรมรวมทั้งหมด 27 โครงการ โดยแบ่งเป็น โรงแรมที่เปิดดำเนินการแล้ว 14 แห่ง และโรงแรมที่อยู่ระหว่างการพัฒนาหรือแผนในการพัฒนาจำนวน 11 แห่ง และโครงการอสังหาฯ Mixed-use อีก 2 แห่ง ซึ่งโครงการทั้งหมดดังกล่าวได้รวมถึงโรงแรมที่บริษัทฯ จะเข้าลงทุนภายใต้สัญญาซื้อขายหุ้นปี 2562 ภายหลังจากการเข้าระดมทุนในตลาดหลักทรัพย์แห่งประเทศไทย
นอกจากอสังหาริมทรัพย์กลุ่มโรงแรมแล้ว
บริษัท AWC ยังลงทุนในอสังหาริมทรัพย์เพื่อประกอบกิจการการค้า เช่น เอเชียทีค เดอะ ริเวอร์ฟร้อนท์, พันธุ์ทิพย์ พลาซ่า, เกทเวย์ แอท บางซื่อ, ลาซาล อเวนิว และโครงการอื่นๆ โดยแบ่งเป็น โครงการที่เปิดดำเนินการแล้ว 9 แห่ง (รวม 1 โครงการภายใต้สัญญาการว่าจ้างบริหาร ซึ่งก็คือ เกทเวย์ เอกมัย) และมีโครงการที่อยู่ระหว่างการพัฒนาอีก 2 แห่ง
รวมถึงกลุ่มสำนักงานอีก 4 แห่ง ได้แก่ เอ็มไพร์ ทาวเวอร์, แอทธินี ทาวเวอร์, 208 วายเลสโร้ด และอินเตอร์ลิงค์ ทาวเวอร์
แล้วอสังหาริมทรัพย์ในเครือ AWC มีจุดแข็งอะไรบ้าง?
เรื่องแรกก็คือ โครงการอสังหาริมทรัพย์ส่วนใหญ่ของ AWC ตั้งอยู่บนที่ดินที่บริษัทเป็นเจ้าของกรรมสิทธิ์ (Freehold) กว่า 90% และ บริษัทฯ เป็นเจ้าของโรงแรมรายใหญ่ที่สุดในประเทศไทยสำหรับโรงแรมระดับ Midscale ขึ้นไปเมื่อพิจารณาจากจำนวนห้องพักทั้งหมดของ AWC (ตามข้อมูลของ JLL)
และการที่บริษัท AWC ร่วมมือกับเครือโรงแรมชั้นนำ ทำให้บริษัทเข้าถึงเครือข่ายสมาชิกในเครือได้กว่า 300 ล้านคนจากทั่วทุกมุมโลก
ทั้งกลุ่มนักธุรกิจ และนักท่องเที่ยว โดยที่ตั้งของโรงแรมต่างๆ อยู่ในย่านธุรกิจ และย่านท่องเที่ยวชั้นนำของประเทศไทย
สำหรับกลุ่มธุรกิจอสังหาริมทรัพย์เพื่อประกอบกิจการการค้า และอาคารสำนักงาน
AWC มีโครงการอสังหาริมทรัพย์เพื่อประกอบกิจการการค้าที่ตอบโจทย์ลูกค้าทุกไลฟ์สไตล์ เช่น เอเชียทีค เดอะ ริเวอร์ฟร้อนท์ ที่เป็นจุดหมายปลายทางยอดฮิตของนักท่องเที่ยว และมีคอมมูนิตี้ ชอปปิ้งมอลล์ เช่น เกทเวย์ แอท บางซื่อ ที่เป็นศูนย์การค้าที่ตอบสนองความต้องการของลูกค้าในพื้นที่
AWC เป็นเจ้าของอาคารสำนักงานที่ตั้งอยู่ย่านใจกลางธุรกิจสำคัญของกรุงเทพฯ ที่มีอัตราการเช่าสูง และราคาพื้นที่เช่าเติบโตอย่างต่อเนื่อง
โดย AWC ได้ใส่แนวคิดในการพัฒนาอสังหาริมทรัพย์แบบไลฟ์สไตล์เข้าไป เช่น Empire Tower มี พื้นที่ค้าปลีก, 
ซูเปอร์มาเก็ต, ฟิตเนส และร้านอาหารต่างๆ หรือ Athenee Tower อยู่ติดกับ The Athenee Hotel ซึ่ง AWC สามารถทำได้เนื่องจากอยู่ในทั้งกลุ่มธุรกิจโรงแรม, retail และ office
ทั้งหมดนี้จึงทำให้ AWC ถือเป็นอีกหนึ่งธุรกิจอสังหาริมทรัพย์ขนาดใหญ่ที่น่าสนใจ และมีแนวโน้มการเติบโตตามการขยายตัวของเศรษฐกิจในประเทศไทย
จากทั้งหมดนี้ รู้หรือไม่ว่า.. เราเองก็สามารถเป็นเจ้าของเครืออสังหาริมทรัพย์ AWC ได้เช่นกัน
เพราะบริษัท AWC กำลังเตรียมตัวเข้าตลาดหลักทรัพย์ในเร็วๆ นี้
หมายเหตุ การลงทุนมีความเสี่ยง ผู้ลงทุนโปรดศึกษาข้อมูลให้ครบถ้วนก่อนตัดสินใจลงทุนทุกครั้ง
อ่านรายละเอียดเพิ่มเติมคลิก